Arizona junior

Arizona junior (originaltittelen: Raising Arizona) er en amerikansk kriminalkomedie fra 1987 regissert, skrevet og produsert av Coen-brødrene. Hovedrollene spilles av Nicolas Cage og Holly Hunter, mens andre sentrale roller spilles av William Forsythe, John Goodman, Frances McDormand og Randall «Tex» Cobb.

 Handling 
McDonnough er en uforbederlig fengselsfugl inntil han møter Edwina og overtaler henne til å gifte seg med ham. Alt er tilrettelagt for et lykkelig liv, men så får de beskjed om at de aldri vil få barn. Alt raser sammen, men så får de ideen om å stjele det ene barnet til møbelkongen Nathan, som nettopp har blitt far til femlinger.

 Om filmen 
Anmelderne
Arizona junior ble forholdsvis godt mottatt av filmkritikerne og har fått så mye som 91 % på Rotten Tomatoes og 55% på Metacritic.«Raising Arizona», Metacritic Den amerikanske kritikeren Roger Ebert var ikke så positiv i sin omtale og gav den bare 1,5 av 4 stjerner.Ebert, Roger (20. mars 1987): «Raising Arizona» 

Aftenpostens anmelder gav den god omtale og skrev følgende: «dette er en vill og gal komedie som suverent boltrer seg med B-kulturens klisjeer og banaliteter».«Babynapping etc.», Aftenposten morgen, 21 august 1987, s. 7 Dagbladets anmelder gav den terningkast fire.Dagbladet - Videoguide 5. juli 1996

Publikum
Den ble en moderat publikumssuksess og innbrakte $29 millioner på verdensbasis, hvorav $22,8 millioner i USA.«Raising Arizona», Boxofficemojo Produksjonskostnadene var på ca $6 millioner.«Box office / business for Raising Arizona», IMDb

Priser
Den ble nominert til en Young Artist Award i klassen beste filmkomedie.«Awards for Raising Arizona»

 Rollebesetning 
 Nicolas Cage som «H.I. McDunnough» 
 Holly Hunter som «Edwina McDunnough» 
 Trey Wilson som «Nathan Arizona»
 John Goodman som «Gale Snoats» 
 William Forsythe som «Evelle Snoats» 
 Sam McMurray som «Glen» 
 Frances McDormand som «Dot» 
 Randall «Tex» Cobb som «Leonard Smalls» («The Lone Biker of the Apocalypse»)
 M. Emmet Walsh som «Machine Shop Ear-Bender»

 Referanser 

 Eksterne lenker 


Kategori:Krimkomedier fra USA
Kategori:Filmer fra 1987
Kategori:Filmer regissert av Coen-brødrene
Kategori:Engelskspråklige filmer